洪咨夔
送新婺州汪总领归歙
天骄运去如聩堤，横决燕涿流青齐。
斩午揭旗鼓扣并塞，被发左衽称遗黎。
脍肝山前走肉语，砍骨寨裹饥魂啼。
尽笼虎兕淮南北，期猎狐兔山东西。
常人喜功首例肯，智士察变眉先低。
危言不顾犯众忌，设难直欲开群迷。
近嗟唐祸兆回纥，远述晋乱基羌氐。
积薪未然不着手，曲突已验空噬脐。
贼帆方落射湖去，胡骑已闯滁山嘶。
正须筹幄坐月观，却卷郡绂寻黟溪。
带泥烧笋荐晨饷，踏雨剪韭供春虀。
心安便是上池药，眼净何用黄金篦，
眼净何用黄金篦。蜀公早尝着野服，
君实晚始持桓圭。方来事业推不去，
还踏晓鼓听朝鸡。穷边镣气贯矛戟，
严城酸风吹鼓鼙。化云相随不可得，
矫望玉宇横苍鷖。